**Blackpink** (kor. 블랙핑크, *Beullaekpinkeu*, tyyliteltynä **BLACKPINK** tai **BLΛƆKPIИK**) on YG Entertainmentin vuonna 2016 perustama eteläkorealainen tyttöbändi. Yhtyeen neljä jäsentä ovat Jisoo, Jennie, Rosé ja Lisa. Ryhmä debytoi 8. elokuuta 2016 singlealbumilla *Square One*.

Blackpink oli vuonna 2022 Rolling Stonen mukaan maailman suosituin tyttöbändi ja se nousi vuonna 2023 Spotifyn striimatuimmaksi tyttöbändiksi. Blackpinkin YouTube-kanavalla on yli 90 miljoonaa tilaajaa, eli enemmän kuin yhdelläkään muulla artistikanavalla. Blackpink ja BTS ovat vuonna 2023 kansainvälisesti suosituimmat korealaisyhtyeet.

Blackpink on rikkonut useita Billboardin ennätyksiä. Se on ainoa K-pop-tyttöbändi, joka on noussut Billboardin "Emerging Artists" -listan kärkeen sekä Billboard Hot 100 -listalla sijalle 55. Kesäkuussa 2018 Billboardin "Social 50" -listalla yhtye oli 5. sijalla.

Historia
--------

Black Pink tammikuussa 2018 Etelä-Koreassa *Seoul Music Awards* –tapahtumassa.
Ensimmäisiä huhuja ja kuvia jäsenehdokkaista uuteen tyttöryhmään YG Entertainment -levy-yhtiöltä tuli jo vuonna 2011. Fanien viiden vuoden odotuksen jälkeen YG Entertainment paljasti tulevan yhtyeen lopullisen kokoonpanon ja nimen 28. kesäkuuta 2016. Nimivaihtoehtoja ryhmälle olivat myös Pinkpunk, tai Babymonster. Blackpink on levy-yhtiön ensimmäinen tyttöyhtye seitsemään vuoteen sitten 2NE1-tyttöryhmän.

Blackpink julkaisi ensimmäisen singlealbuminsa *Square One* 8. elokuuta 2016. Albumi sisältää kaksi hip hop -kappaletta: "Boombayah" ja "Whistle".

Toinen singlealbumi *Square Two* julkaistiin 1. marraskuuta 2016. Albumi sisältää kolme kappaletta: "Playing with Fire", "Stay" ja akustinen versio kappaleesta "Whistle".

Uuden singlensä "As If It’s Your Last" Blackpink julkaisi 22. kesäkuuta 2017. Kappale on erilainen kuin yhtyeen aiemmat ja muistuttaa enemmän ryhmän "Pink"-puolta, joka on pirteämpi ja värikkäämpi.

Ryhmä debytoi Japanissa 30. elokuuta 2017 japaninkielisellä minialbumillaan *Blackpink*. Albumi julkaistiin uudelleenpakattuna 29. maaliskuuta 2018.

Blackpink julkaisi ensimmäisen koreankielisen minialbuminsa *Square Up* 15. kesäkuuta 2018. Yhtyeen musiikkivideo "DDU-DU DDU-DU" on vuoteen 2023 mennessä ylittänyt 2 miljardia katselukertaa YouTubessa.

Toinen koreankielinen minialbumi, *Kill This Love*, julkaistiin 5. huhtikuuta 2019. Albumin samannimisen singlen musiikkivideo rikkoi seuraavana vuonna miljardin YouTube-katselukerran rajan. Vuoteen 2023 mennessä videota ollaan katseltu 1,9 miljardia kertaa.

Blackpink julkaisi ensimmäisen albuminsa, *The Album*, 2. lokakuuta 2020. Pääsinglen "How You Like That" musiikkivideo sai 1,2 miljardia katselukertaa, kun taas saman kappaleen tanssivideoa ollaan katsottu peräti 1,5 miljardia kertaa.

Blackpink julkaisi toisen albuminsa, *Born Pink*, 16. syyskuuta 2022. Albumin pääbiisi "Pink Venom" julkaistiin jo kuukausi aikaisemmin, ja toinen single "Shut Down" samana päivänä albumin kanssa. "Pink Venomin" ennätyksiä rikkonut musiikkivideo keräsi 24 tunnissa yli 90 miljoonaa katselukertaa, 29 tunnissa ja 25 minuutissa yli 100 miljoonaa katselukertaa ja 134 vuorokaudessa yli 500 miljoonaa katselukertaa.

Blackpinkin alkuperäinen sopimus YG Entertainmentin kanssa päättyi elokuussa 2023, ja yhtyeen lopettamisesta alkoi kiertää huhuja. Sopimus kuitenkin uusittiin saman vuoden joulukuussa.

Jäsenet
-------

Jisoo (oik. Kim Ji-soo, kor. 김지수; s. 3. tammikuuta 1995 Soul, Etelä-Korea) on eteläkorealainen laulaja, näyttelijä ja malli. Jisoo liittyi YG Entertainmentiin heinäkuussa 2011. Hän on Blackpinkin laulaja, visual, eli kauneimmaksi luokiteltu jäsen, ja vanhin jäsen.

Jennie (oik. Jennie Kim, kor. 제니김; s. 16. tammikuuta 1996 Soul, Etelä-Korea) on eteläkorealainen laulaja, räppäri, näyttelijä, ja malli. Jennie on asunut Uudessa-Seelannissa kuusi vuotta. Jennie liittyi YG Entertainmentiin elokuussa 2010. Hänen roolejaan yhtyeessä ovat pääräppäri ja johtava laulaja.

Rosé (oik. Roseanne Park tai Park Chae-young, kor. 박채영; s. 11. helmikuuta 1997 Auckland, Uusi-Seelanti) on korealais-australialainen laulaja ja malli. Rosé kasvoi Melbournessa, Australiassa. Hän liittyi YG Entertainmentiin toukokuussa 2012 ja muutti silloin Etelä-Koreaan. Hän on Blackpinkin päälaulaja ja johtava tanssija.

Lisa (oik. Lalisa Manobal tai Pranpriya Manobal, thaiksi ลลิษา มโนบาล tai ปราณปริยา มโนบาล; s. 27. maaliskuuta 1997 Buriram, Thaimaa) on thaimaalainen räppäri, tanssija ja malli. Lisa liittyi YG Entertainmentiin huhtikuussa 2011. Hän oli YG Entertainmentin ensimmäinen ei-korealainen artisti. Blackpinkissä hän on räppäri, sivulaulaja, päätanssija ja nuorin jäsen.

Diskografia
-----------

*Pääartikkeli: Blackpinkin diskografia*
### Studioalbumit

* *The Album*  (2020)
* *Born Pink*  (2022)

### Livealbumit

* *Blackpink Arena Tour 2018 "Special Final In Kyocera Dome Osaka"*  (2019)
* *Blackpink 2018 Tour ’In Your Area’ Seoul*  (2019)
* *Blackpink 2019–2020 World Tour In Your Area – Tokyo Dome*  (2020)
* *Live from The show*  (2021)

Filmografia
-----------

* Blackpink House (2018)
* Blackpink Diaries (2019)
* 24/365 (2020)

Lähteet
-------

1. ↑  BLACKPINK - New Songs, Playlists & Latest News *BBC Music*. Viitattu 28.6.2018. (englanniksi)
2. ↑  Larisha Paul: Blackpink Continues Reign as Most-Followed Musical Act in YouTube History With 75 Million Subscribers *Rolling Stone*.  28.6.2022. Viitattu 6.12.2023. (englanniksi)
3. ↑  BLACKPINK becomes most-streamed girl group on Spotify with 8.8 billion streams! *WION*. Viitattu 6.12.2023. (englanniksi)
4. ↑  BLACKPINK becomes the first musical act to reach 90 million subscribers in YouTube history *allkpop*. Viitattu 25.7.2023. (englanniksi)
5. ↑  Korean government report reveals BTS and BLACKPINK are the most beloved K-Pop artists internationally *allkpop*. Viitattu 6.12.2023. (englanniksi)
6. ↑  Xander Zellner: BLACKPINK Makes K-Pop History on Hot 100, Billboard 200 & More With 'DDU-DU DDU-DU' *Billboard*.  25.6.2018. Viitattu 28.6.2018.
7. ↑  Social 50 *Billboard*.  2018. Viitattu 28.6.2018.
8. ↑  YG Entertainment's new girl group reveals group name + tons of group photos! Allkpop. Viitattu 21.8.2016. (englanniksi)
9. 1 2  YG Entertainment unveils K-pop group BlackPink Kpop Herald. Viitattu 21.8.2016. (englanniksi)
10. ↑  SQUARE TWO - EP iTunes. Viitattu 20.6.2018. (englanniksi)
11. ↑  BLACKPINK reveals digital single before Japanese showcase The Korea Times. Viitattu 20.6.2018. (englanniksi)
12. ↑  Black Pink gears up for Japanese debut in August Kpop Herald.  Arkistoitu 20.6.2018. Viitattu 20.6.2018. (englanniksi)
13. ↑  Black Pink comes back with their Japanese repackage album 'Re: Black Pink' Koogle. Viitattu 20.6.2018. (englanniksi)
14. ↑  BlackPink Release 'Square Up' EP Fronted by Sharp-Shooting 'Ddu-Du Ddu-Du' Music Video Billboard. Viitattu 20.6.2018. (englanniksi)
15. ↑  Glenn Rowley: BLACKPINK’s ‘Ddu-Du Ddu-Du’ Music Video Hits 2 Billion Views on YouTube *Billboard*.  4.1.2023. Viitattu 25.7.2023. (englanniksi)
16. ↑  Blackpink Unveil Fierce 'Kill This Love' Video: Watch Billboard. Viitattu 5.4.2019. (englanniksi)
17. ↑  BLACKPINK’s "Kill This Love" Becomes Their 2nd MV To Surpass 1 Billion Views *Soompi*.  2.9.2020. Viitattu 25.7.2023. (englanniksi)
18. ↑  BLACKPINK Becomes 1st K-Pop Artist In History To Hit 1.9 Billion Views With 2 MVs *Soompi*.  3.12.2023. Viitattu 6.12.2023. (englanniksi)
19. ↑  Kate Halliwell: Yes, We Like That: Breaking Down Blackpink’s Latest Release, ‘The Album’ *The Ringer*.  2.10.2020. Viitattu 25.7.2023. (englanniksi)
20. ↑  BLACKPINK’s "How You Like That" Becomes Their 5th MV To Surpass 1.2 Billion Views *Soompi*.  11.4.2023. Viitattu 25.7.2023. (englanniksi)
21. ↑  BLACKPINK's How You Like That performance video joins 1.5 billion views club surpassing BTS' record *PINKVILLA*.  27.9.2023. Viitattu 6.12.2023. (englanniksi)
22. ↑  Starr Bowenbank: BLACKPINK’s Second Album ‘Born Pink’ Has Arrived: Stream It Now *Billboard*.  16.9.2022. Viitattu 25.7.2023. (englanniksi)
23. ↑  Blackpink's 'Pink Venom' video hits 500 million YouTube views *koreajoongangdaily.joins.com*.  8.1.2023. Viitattu 25.7.2023. (englanniksi)
24. ↑  Gawon Bae, Kathleen Magramo: K-pop group Blackpink renews contract with YG Entertainment *CNN*.  6.12.2023. Viitattu 6.12.2023. (englanniksi)
25. 1 2 3 4   Vincent, Brittany: Everything To Know About K-Pop Group Blackpink (Before They're In Your Area) *MTV News*.  12.2.2019. MTV. Viitattu 24.9.2020. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Ranska
* BnF data
* Katalonia
* Saksa
* Yhdysvallat
* Tšekki
* Korea

 |
|  |
| Taiteenala | 
* MusicBrainz

 |

 |